Travl uge i rideklub | Favrskov Avisen | Ugeavisen.dk
Du er her: Fjernede sider - Favrskov Avisen - Travl uge i rideklub
Sidste punkt på dagsordenen var uddeling af pokaler til årets klubmestre 2016. Karina Holm Christensen modtog pokalen "årets kammerat" for sin hjælpsomme "det-klarer-jeg"-tilgang.Der var pokaler til flere ved generalforsamling og...
Travl uge i rideklub
09. marts 2017 kl. 09:39
THORSØ: Rideklubben i Thorsø har netop overstået en travl uge med to generalforsamlinger og et fastelavnsstævne.
Rideklubben, der er gået ind sin sæson nummer 25 og kan fejre jubilæum til næste år, indledte ugen med generalforsamling. Og endnu en gang kunne bestyrelsen fremlægge et fint regnskab med et overskud, der viser, at driften hænger godt sammen.
- Der er en fin belægning i staldene. Og så har vi fået en god og stabil elevafdeling, hvor der er fyldt godt op på vores mange elevhold, fortæller bestyrelsesmedlem Cecilia Viby.
Klubben har desuden oplevet en markant tilgang i antallet af medlemmer fra 90 til cirka 130.
- Afholdelse af stævner udgør en væsentlig indtægt for klubben og de er essentielle for vores overlevelse, siger afgående bestyrelsesmedlem Else Brandt, der selv har brugt mange timer som frivillig på at tilrettelægge klubbens stævner.
Derfor er der i år fortsat fokus på at få klubbens ridebaner helt i top. Og til august vil Thorsø Rideklub være vært ved et distriktsstævne i spring for ponyer.
Karina Holm Christensen modtog pokalen "Årets kammerat" for sin hjælpsomme "det-klarer-jeg"-tilgang.
Der blev samtidig holdt generalforsamling i den nystiftede Støtteforening for Thorsø Rideklub. Støtteforeningens vigtigste opgave bliver at støtte aktiviteter i Thorsø Rideklub økonomisk og har allerede sine første arrangementer i støbeskeen.
Thorsø Rideklub rundede en travl uge af med Fastelavnsstævne for klubbens medlemmer. Udklædte børn dystede i dressur, spring og pony games. Der blev også slået katten af tønden og uddelt præmier til de bedst udklædte.
Brændpunkter i verden